Boeing CH-47 Chinook

Boeing CH-47 Chinook je dvojmotorový, stredne ťažký transportný vrtuľník s tandemovo montovanými rotormi. Pri jeho maximálnej rýchlosti 315 km/h bol rýchlejší ako moderné viacúčelové a útočné vrtuľníky 60. rokov. Je jedným z mála lietadiel tej doby, ako sú Lockheed C-130 Hercules alebo Bell UH-1 Iroquois, ktorý je stále vo výrobe a v prvej línii pri viac ako 1179 postavených kusov. Jeho hlavnou rolou je presun skupín vojakov, delostrelectva a doplňovanie zásob na bojisku. Má širokú nakladaciu rampu v zadnej časti trupu a tri vonkajšie nákladné háky.

Chinook bol navrhnutý a spočiatku vyrábaný v Boeing Vertol začiatkom 60. rokov. Vrtuľník je momentálne vyrábaný v Boeing Defense, Space & Security. Chinook bol predaný 16 krajinám. Armáda Spojených štátov amerických a Royal Air Force sú najväčšími užívateľmi. CH-47 patrí medzi najťažšie dopravné vrtuľníky západu. Je známy pre svoju komplikovanú a nákladnú údržbu a opakujúce sa nehody.

 Varianty 
 CH-47A 
Bol založený na prototype vrtuľníka Boeing Vertol YCH-1B/YCH-47A, ktorý mal prvý let dňa 21. septembra 1961. CH-47A Chinook bol schopný operovať za všetkých poveternostných podmienok pri strednej nosnosti vrtuľníka, ktorý bol prvýkrát predstavený v službe počas Vietnamskej vojny v roku 1966. Pohonná jednotka vrtuľníka bola zostavená z dvoch motorov AlliedSignal T55-L-5 každý s výkonom 2 200 koní (1 640 kW) alebo T55-L-7 s výkonom 2 650 koní (1 980 kW).

 CH-47B 
Vrtuľník poháňaný dvoma motormi AlliedSignal T55-L-7C, každý s výkonom 2850 koní (2130 kW) a rekonštruovaným trupom, ktorý sa vyznačuje menším odporom vzduchu a tiež upravenými listami rotorov. Bol štandardným transportným vrtuľníkom počas Vietnamskej vojny, vyzbrojený tromi guľometmi M60D (dva v bočných dverách a jeden na zadnej rampe). Niektoré exempláre boli používané na prepravu bômb a na vypúšťanie napalmu na stanoviská Vietkongu. Vrtuľník CH-47 mohol byť vybavený hákom a žeriavom, ktorý umožňoval prenos nákladu pod trupom a často bol používaný na vyslobodzovanie zostrelených lietadiel alebo vrtuľníkov.

 CH-47C 
Vrtuľník so zosilnenou prevodovkou a pohonnou jednotkou motormi AlliedSignal T55-L-11C každý s výkonom 3750 koní (2 800 kW), ale so zvýšeným prevádzkovým rozsahom.US Army CH-47A / CH-47B / CH-47C / CH-47D / SOA Chinooks . Vectorsite.net, 1 July 2004. CH-47C mohol odniesť 44 vojakov alebo 24 ranených, vrátane dvoch lekárov. V užívaní je od roku 1980 cez vrtuľník Chinook HC.1 Royal Air Force, ktorý je ekvivalentom CH-47C.

Neskoršia verzia Super-C bola vybavená ešte silnejšími motormi Lycoming T55-L-712 a takisto novými širšími listami rotorov, ktoré boli vyrobené zo sklených vlákien.

 CH-47D 
Konštrukčne zosilnená verzia najprv s motormi T55-GA-712, neskôr T55-GA-714 schopná prenášať alebo niesť ťažké bremená na troch hákoch umiestnených pod trupom. V civilných aplikáciách je schopný prenášať stavebné stroje alebo 12 metrové kontajnery pri rýchlosti /h. V podporných misiách pechoty bol najčastejšie používaný na prepravu húfnice M198 spolu s 30 nábojmi a 11-člennou obsluhou. Vrtuľník je vybavený modernou avionikou vrátane GPS prijímača.

Vrtuľník CH-47D zohral významnú úlohu počas operácií v Iraku a Afganistane, kde prevážal vojakov a zásoby. Počas operácií v Afganistane bol prevádzkovaný v horách vo výškach ohraničujúcich použitie transportného vrtuľníka americkej armády Sikorsky UH-60 Black Hawk. Zvyčajne je CH-47 vysielaný v bojových letoch spolu s vrtuľníkmi AH-64 Apache.

Vrtuľníky používané Royal Air Force Chinook HC.2 a Chinook HC.2A sú ekvivalentné ku CH-47D.

 CH-47F 
Zmodernizovaná verzia modelu CH-47D, ktorá po prvýkrát vzlietla v roku 2001. Prvý produkčný model vzlietol dňa 15. júna 2006 a jeho prvý let sa uskutočnil dňa 23. októbra 2006."New Boeing CH-47F takes flight", Aerotech News and Review, November 3, 2006, p. 3. CH-47F je navrhnutý tak, aby predĺžil životnosť triedy Chinook až do roku 2030. Tieto vrtuľníky majú medzi rokmi 2014 - 2017 postupne nahradzovať šesť modelov CH-47D Austrálskej armády.

 MH-47 
Verzia pre špeciálne sily s možnosťou tankovania počas letu, rýchlym navijakom a inými vylepšeniami.

 Civilné varianty 
 Model 234LR (diaľkový): Komerčný transportný vrtuľník. Model 234LR môže byť vybavený ako iba osobný, iba nákladný alebo osobný/nákladný transportný vrtuľník.
 Model 234ER (rozšírený vzdialenosť): Komerčná transportné verzia.
 Model MLR (viacúčelový diaľkový): Komerčná transportné verzia.
 Model 234UT (pracovno-transportný): Úžitkovo-transportný vrtuľník.
 Model 414: Model 414 je medzinárodná exportná verzia CH-47D. Je tiež známa ako CH-47D International Chinook.

 Špecifikácie (CH-47D) 
ZdrojBoeing CH-47D/F SpecificationsUS Army Chinook Fact FileFrawley, Gerard: The International Directory of Military Aircraft, p. 49. Aerospace Publications Pty Ltd, 2002. ISBN 1-875671-55-2
 Hlavné charakteristiky 
 Posádka: 3 (pilot, druhý pilot, palubný inžinier)
 Kapacita osôb:
 33 až 55 vojakov alebo
 24 poľných nosidiel s 3 členmi obsluhy alebo
  nákladu
 Dĺžka: 
 Priemer rotora: 
 Výška: 
 Plocha rotora: 
 Hmotnosť prázdneho stroja: 
 Vzletová hmotnosť: 
 Maximálna vzletová hmotnosť: 
 Pohonná jednotka: 2× Lycoming T55-GA-712 turbohriadeľový, každý s výkonom 3 750 koní (2796 kW)

 Výkony 
 Maximálna rýchlosť: /h
 Cestovná rýchlosť: /h
 Dolet: 
 Prepravný dolet: 
 Dosah: 
 Stúpavosť: /s
 Výkon/Hmotnosť: 460 W/

 Výzbroj 
 až do 3 čapové montáže, stredné guľomety (1 na nakladacej rampe, 2 na horných oknách), obvykle  M240 / FN MAG guľomety

 Letecké elektronické prístroje 
 Rockwell CAAS (MH-47G/CH-47F)

 Referencie 

 Externé odkazy 
 CH-47D/F, MH-47E/G,
 CH-47 history, and Model 234 Chinook stránky histórie na Boeing.com

 Iné projekty 

Kategória:Vrtuľníky Boeing
Kategória:Vojenské vrtuľníky
Kategória:Transportné lietadlá USA
Kategória:Vrtuľníky s tandemovými rotormi